**165/2013.(III.28.) Kgy. sz. határozat**

A Közgyűlés a VASIVÍZ Zrt. 2013. évi üzleti tervét a 29/2004. (VI. 30.) számú önkormányzati rendelet 25. § (1) bekezdés bo) pontja alapján az Igazgatóság és a Felügyelő Bizottság határozatával egyezően jóváhagyja az alábbiak szerint:

A Közgyűlés felkéri a VASIVÍZ Zrt. menedzsmentjét, tegyen további intézkedéseket az uszoda és a termálfürdő veszteségének csökkentésére. Felkéri továbbá a polgármestert, hogy az év folyamán a költségvetési rendelet módosításainál vizsgálja meg annak lehetőségét, hogy az önkormányzat tud-e forrást találni a fenti veszteség finanszírozására.

A Közgyűlés felhatalmazza az önkormányzat képviselőjét, hogy a Társaság Közgyűlésén a 2013. évi üzleti tervet a fentiek figyelembevételével szavazza meg.

**Felelős:** Dr. Puskás Tivadar polgármester

Marton Zsolt alpolgármester

Molnár Miklós alpolgármester

Illés Károly, a VASIVÍZ ZRt. Igazgatósága elnöke

Dr. Kohuth Viktor vezérigazgató

/a végrehajtásért:

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adóosztály vezetője/

**Határidő:** azonnal

**166/2013.(III.28.) Kgy. sz. határozat**

A Közgyűlés a szombathelyi 7273/60 hrsz-ú ingatlannak az ún. Selyemrét utcai ingatlanok adásvételével egyidejű értékesítése érdekében folytatott tárgyalások eredményéről szóló tájékoztatót elfogadja.

A Közgyűlés a 104/2013.(II.28.) Kgy. sz. határozatának 4. pontját – mely az adásvételi szerződés áprilisi Közgyűlésre történő előterjesztését határozza el - kiegészíti a 7273/60 hrsz-ú ingatlannal.

Felelős: dr. Puskás Tivadar polgármester

Marton Zsolt alpolgármester, a SZOVA Zrt. felügyelő bizottság elnöke

dr.Popgyákunik Péter, a SZOVA Zrt. igazgatóság elnöke

dr. Gaál Róbert jegyző

(A végrehajtás előkészítéséért:

a SZOVA Zrt. vezérigazgatója

Bálint András, a Savaria TISZK Nonprofit Kft. ügyvezetője

Lakézi Gábor, a Városüzemeltetési Osztály vezetője)

Határidő: azonnal

**167/2013.(III.28.) Kgy. sz. határozat**

A Közgyűlés a SZOVA Szombathelyi Vagyonhasznosító és Városgazdálkodási Zrt. 2013. évi módosított üzleti tervét a társaság Alapító Okirata VIII. fejezetében rögzített hatásköre alapján megtárgyalta és az Igazgatóság döntésének figyelembevételével az alábbi döntést hozta:

1. A Közgyűlés

- az Önkormányzat által az önkormányzati ingatlanok kezeléséért a SZOVA Zrt-nek fizetendő havi díj 5%-kal, azaz havi nettó 15.618.110 forintról havi nettó 16.399.000 forintra történő emeléséről,

- Szombathely Megyei Jogú Város Önkormányzatának költségvetéséből a SZOVA Zrt. a 2012. évi ingatlankezelési számláinak kiegyenlítésére 100 millió forint támogatás biztosításáról, valamint

- 2013. január 1-től kezdődően az önkormányzat által a bérlőknek megítélt lakbértámogatás összegének havonta a SZOVA Zrt. által kezelt, az önkormányzati ingatlanok finanszírozását biztosító bankszámlára történő átutalásáról

önálló előterjesztés keretében április hónapban dönt.

2. A Közgyűlés az előterjesztett módosításokat elfogadja, és a SZOVA Zrt. 2013. évi módosított üzleti tervét 2.772.281 e Ft árbevétellel, ingatlanértékesítések nélkül 87.322 e Ft üzemi veszteséggel és 62.751 e Ft adózás előtti vesztességgel elfogadja.

Az ingatlanértékesítések várható eredményét figyelembe véve az üzemi eredmény 64.078 e Ft nyereség, az adózás előtti eredmény 88.649 e Ft nyereség.

A társaság módosított bérkerete 702.737 e Ft.

Felelős: dr. Puskás Tivadar polgármester

Molnár Miklós alpolgármester

Marton Zsolt alpolgármester, a SZOVA Zrt. felügyelő bizottságának elnöke

dr.Popgyákunik Péter, a SZOVA Zrt. Igazgatóságának elnöke

dr. Gaál Róbert jegyző

A végrehajtásért:

a SZOVA Zrt. vezérigazgatója

A végrehajtás ellenőrzéséért:

Lakézi Gábor, a Városüzemeltetési Osztály vezetője

**Határidő:** azonnal

**168/2013.(III.28.) Kgy. sz. határozat**

1./ A Közgyűlés felkéri a Szombathelyi Távhőszolgáltató Kft. ügyvezetőjét, hogy az E.ON Energiatermelő Kft-nek a Szombathelyi Erőmű Zrt-ben lévő részvénycsomagja piaci értékére vonatkozóan készíttessen független szakértői anyagot.

2./ A Közgyűlés felkéri a Szombathelyi Távhőszolgáltató Kft. ügyvezetőjét és a SZOVA Zrt. vezérigazgatóját, hogy az E.ON Energiatermelő Kft. vételi ajánlatával illetve a Szombathelyi Távhőszolgáltató Kft-ben lévő üzletrészének értékesítési szándékával kapcsolatban, többek között energiastratégiai, finanszírozási szempontok figyelembevételével készítsék el szakmai javaslatukat, amely az E.ON Energiatermelő Kft-vel folytatandó tárgyalások alapjául szolgálhat.

3./ A Közgyűlés felkéri a Polgármestert, hogy a 2./ pontban jelzett szakmai javaslat birtokában, a Szombathelyi Távhőszolgáltató Kft., a SZOVA Zrt. és a független értékbecslő szakértő bevonásával folytasson tárgyalásokat az E.ON Energiatermelő Kft-vel a részvénycsomag illetve az üzletrész adásvételével kapcsolatosan.

4./ A Közgyűlés felkéri a Szombathelyi Távhőszolgáltató Kft. ügyvezetőjét és a SZOVA Zrt. vezérigazgatóját, hogy a részvénycsomag értékének ismeretében a tárgyalások eredményéről készítsenek előterjesztést a Közgyűlés júniusi ülésére.

5./ A Közgyűlés felkéri a polgármestert, hogy az E.ON Energiatermelő Kft.-t tájékoztassa a vételi ajánlatára vonatkozó közgyűlési döntésről.

Felelős: dr. Puskás Tivadar polgármester

Marton Zsolt alpolgármester, a SZOVA Zrt. felügyelő bizottságának elnöke

dr.Popgyákunik Péter, a SZOVA Zrt. Igazgatóságának elnöke

dr. Gaál Róbert jegyző

A végrehajtásért:

Harrach Tibor, a Szombathelyi Távhőszolgáltató Kft. ügyvezetője

a SZOVA Zrt. vezérigazgatója

A végrehajtás ellenőrzéséért:

Lakézi Gábor, a Városüzemeltetési Osztály vezetője

**Határidő:** az 1./ és a2./ pont vonatkozásában: 2013. április 30.

a 3./ és 4./ pont vonatkozásában: a Közgyűlés júniusi ülése

5./ pont vonatkozásában: 2013. április 10.

**169/2013.(III.28.) Kgy. sz. határozat**

1. A Közgyűlés hozzájárul ahhoz, hogy Söpte Község Önkormányzata részére a söptei 0104/1 hrsz-ú kivett telephely megnevezésű ingatlan 2/5-öd tulajdonjogának megvásárlásához biztosított 164.592.000.-Ft összegű kölcsön szerződés 6. pontjában rögzített négy éves türelmi idő további egy évvel, 2012. december 4. napjától 2013. december 3. napjáig meghosszabbításra kerüljön.

2. A Közgyűlés a megállapodás 1. pont szerinti módosítását azzal a feltétellel támogatja, hogy a két önkormányzat a türelmi idő alatt:

a) közösen kezdeményezi az Országos Területrendezési Terv módosítását, az érintett területről az ökológiai hálózat magterület övezeti besorolás törlését és a települési térség területe övezeti besorolásra változtatását,

b) megvizsgálják a Magyarország helyi önkormányzatiról szóló 2011. évi CLXXXIX. törvény 101. §-a szerint az ingatlan szombathelyi közigazgatási területéhez történő csatolását.

3. A Közgyűlés a türelmi idő lejáratát követően a 2. pontban rögzítettek ismeretében dönt a jelzálogjoggal biztosított, kölcsönszerződésből fakadó tőke és kamatkövetelés kielégítése kérdésében.

1. A Közgyűlés felhatalmazza a polgármestert, hogy a fenti tartalommal Söpte Község Önkormányzatával a kölcsönszerződés módosítását aláírja.

**Felelős**: Dr. Puskás Tivadar polgármester

Marton Zsolt alpolgármester

Molnár Miklós alpolgármester

Dr. Gaál Róbert jegyző

( A végrehajtásért:

Lakézi Gábor a Városüzemeltetési Osztály vezetője)

**Határidő:** azonnal /1., 2. és 4. pont vonatkozásában/

2013. decemberi Közgyűlés /3. pont vonatkozásában/

**170/2013.(III.28.) Kgy. sz. határozat**

Szombathely Megyei Jogú Város Közgyűlése hozzájárul a Regionális Szociális Forrásközpont Nonprofit Kft. által a likviditási problémáinak áthidalására igénybevett 10.000.000,- Ft összegű hitelkeret 15.000.000,- Ft-ra történő megemeléséhez, valamint a szerződés lejárati határidejének 2014. június 30-ig történő meghosszabbításához a 264/2011. (VI.16.) Kgy. sz. határozatban már megfogalmazott feltételekkel.

A Közgyűlés felhatalmazza a polgármestert a hitelszerződés módosításának az önkormányzat részéről történő aláírására.

**Felelős:** Dr. Puskás Tivadar polgármester

Marton Zsolt alpolgármester

Molnár Miklós alpolgármester

Végrehajtásért:

Lakézi Gábor, a Városüzemeltetési Osztály vezetője   
Stéger Gábor, a Közgazdasági és Adó Osztály vezetője   
Füzessy Józsefné, a Regionális Szociális Forrásközpont Nonprofit Kft. ügyvezetője

**Határidő**: azonnal

**171/2013.(III.28.) Kgy. sz. határozat**

1./ A Közgyűlés - a Szombathely Megyei Jogú Város Önkormányzata vagyonáról, a vagyontárgyak feletti tulajdonosi jogok gyakorlásáról szóló 29/2004. (VI. 30.) számú rendeletnek a bérleti idő versenyeztetés nélküli meghosszabbítását lehetővé tevő 16. § (4) bekezdésének g) pontja alapján – úgy határozott, hogy az AGORA Szombathelyi Kulturális Központ és a Vasi Interix Kft. között a Fő tér 10. – Belsikátor 1. szám alatti ingatlanra vonatkozóan 2011. április 21. napján létrejött és 2012. június 5. napján meghosszabbított bérleti szerződés 2013. december 31. napjáig kerüljönmeghosszabbításra.

2./ A Közgyűlés felhatalmazza az AGORA Szombathelyi Kulturális Központ igazgatóját, hogy a bérleti szerződés fentiek szerinti meghosszabbítását aláírja.

3./ A Közgyűlés felkéri a polgármestert, hogy folytasson tárgyalásokat a Vasi Interix Kft. képviselőjével elsődlegesen a vételi ajánlatára vonatkozóan, és a tárgyalások eredményéről adjon tájékoztatást, valamint az ingatlan 2013. december 31. napját követő hasznosítására tegyen javaslatot a Közgyűlés júniusi ülésén.

**Felelős**: Dr. Puskás Tivadar polgármester

Marton Zsolt alpolgármester

Dr. Gaál Róbert jegyző

(végrehajtásért:

Parais István, az AGORA Szombathelyi Kulturális Központ igazgatója

Lakézi Gábor, a Városüzemeltetési Osztály vezetője)

**Határidő:** 1./ és 2./ pontok vonatkozásában:2013. április 21.

3./ pont vonatkozásában: a Közgyűlés 2013. júniusi ülése

**172/2013.(III.28.) Kgy. sz. határozat**

1.) A Közgyűlés az önkormányzat kizárólagos tulajdonában lévő SZOVA Zrt.-nek javasolja, hogy a többségi tulajdonában lévő Szombathelyi Távhőszolgáltató Kft. ügyvezetőjének

Harrach Tibort

válassza meg.

A Közgyűlés javasolja, hogy az ügyvezető a feladatait munkaviszonyban lássa el 2013. június 1-től 2014. május 31-ig, munkabére pedig a jelenlegi ügyvezető munkabérével megegyező legyen, egyéb juttatásait a Közgyűlés által jóváhagyott mindenkor hatályos Javadalmazási Szabályzat szerint állapítsa meg a társaság taggyűlése.

2.) A Közgyűlés felhatalmazza a SZOVA Zrt. képviselőjét, hogy a társaság taggyűlésén az önkormányzat döntését képviselje.

**Felelős:** Dr. Puskás Tivadar polgármester

Marton Zsolt alpolgármester

Dr. Gaál Róbert jegyző

A végrehajtásért:

a SZOVA Zrt. vezérigazgatója

A végrehajtás ellenőrzéséért:

Lakézi Gábor, a Városüzemeltetési Osztály vezetője

**Határidő:** a társaság következő taggyűlése

**173/2013.(III.28.) Kgy. sz. határozat**

Szombathely Megyei Jogú Város Közgyűlése:

1. a Szombathely Megyei Jogú Város Önkormányzata által adományozható kitüntetésekről szóló 7/1996.(II.29.) rendelete 23/A.§-a alapján 2013. évben „Szombathely Közrendjéért-díjat” adományoz Verasztó István r. alezredes részére.
2. Felkéri a polgármestert, valamint a Pénzügyi, Gazdasági és Jogi Bizottság elnökét a kitüntető díj átadására.

**Felelős:** Dr. Puskás Tivadar polgármester

Dr. Szakács Dávid, a Pénzügyi, Gazdasági és Jogi Bizottság elnöke

/A végrehajtás előkészítéséért:

Dr. Telek Miklós, a Kabinet Iroda vezetője/

**Határidő:** azonnal /1. pont vonatkozásában/

2013. április (Rendőrnap) /2. pont vonatkozásában/

**174/2013.(III.28.) Kgy. sz. határozat**

1./ A Közgyűlés - miniszteri egyetértés esetén - a Savaria Megyei Hatókörű Városi Múzeum igazgatói feladatainak ellátásával Csapláros Andreát bízza meg, illetményét a Közalkalmazottak jogállásáról szóló 1992. XXXIII. törvényben foglaltak szerint, havi bruttó 600e Ft-ban határozza meg.

A megbízás határozott időtartamra, 2013. május 1. napjától 2018. április 30. napjáig szól.

2./ A Közgyűlés felkéri a polgármestert, hogy a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 45.§ (4) bekezdése alapján az igazgató személyére vonatkozó közgyűlési döntésről a miniszter egyetértési jogának gyakorlásához tájékoztassa az Emberi Erőforrások Miniszterét.

3./ A Közgyűlés felkéri a polgármestert, hogy az igazgatói megbízás időpontjáig a 2007. évi CLII. törvény szerinti vagyonnyilatkozat megtétele érdekében a szükséges intézkedéseket tegye meg.

4./ A Közgyűlés felhatalmazza a polgármestert, hogy a vagyonnyilatkozat megtételét és az Emberi Erőforrások Minisztere egyetértését követően az intézményvezetői megbízást aláírja.

5./ A Közgyűlés 2013. április 1. napjától 2013. április 30. napjáig terjedő, határozott időre Szommer Ildikót, a Múzeum Szervezeti és Működési Szabályzata szerinti helyettest, bízza meg a Savaria Megyei Hatókörű Városi Múzeum igazgatói feladatainak ellátásával.

**Felelős:** Dr. Puskás Tivadar polgármester

Lazáry Viktor alpolgármester

(A végrehajtás előkészítéséért:

Dr. Károlyi Ákos, aljegyző)

**Határidő:** azonnal (1-2. és 5./ pont vonatkozásában)

2013. április 30. (3-4./ pont vonatkozásában)

**175/2013.(III.28.) Kgy. sz. határozat**

1./ Szombathely Megyei Jogú Város Közgyűlése úgy döntött, hogy a Szombathelyi7 című önkormányzati hetilap főszerkesztői feladatainak ellátásával a Szombathelyi Médiaközpont Nonprofit Kft. ügyvezetőjét, Koczka Tibort bízza meg 2013. április 1. napjától határozatlan időtartamra.

2./ A Közgyűlés a hetilap főszerkesztői feladatainak ellátására tekintettel nevezett részére további havi bruttó 200e Ft összegű munkabért állapít meg.

3./ A munkáltatói jogokat mind az ügyvezető, mind a hetilap főszerkesztője felett az alapító gyakorolja azzal, hogy az alapító kizárólagos hatáskörébe nem tartozó ügyekben a munkáltatói jogkör gyakorlására Szombathely Megyei Jogú Város Polgármestere jogosult.

4./ A Közgyűlés felhatalmazza a Polgármestert, hogy a Szombathelyi Médiaközpont Nonprofit Kft. és Koczka Tibor között 2013. február 13. napján az ügyvezetői feladatok ellátására létrejött munkaszerződésnek a hetilap főszerkesztői feladatainak ellátására tekintettel történő módosítását a társaság nevében aláírja.

5./ A Közgyűlés felkéri a Szombathelyi Médiaközpont Nonprofit Kft. ügyvezetőjét, hogy a Közgyűlés áprilisi ülésére készítse el a társaság Szervezeti és Működési Szabályzatának módosítását a Szombathelyi7 című önkormányzati hetilap főszerkesztői munkakörének beillesztésével.

**Felelős:** Dr. Puskás Tivadar polgármester

Marton Zsolt alpolgármester

Lazáry Viktor alpolgármester

Dr. Gaál Róbert jegyző

A végrehajtásért:

Lakézi Gábor, a Városüzemeltetési Osztály vezetője

Koczka Tibor, a Szombathelyi Médiaközpont Nonprofit Kft. ügyvezetője

**Határidő:** azonnal, illetve

a 4. pontra 30 nap, az 5. pontra a Közgyűlés áprilisi ülése

**176/2013. (III. 29.) Kgy. számú határozat**

1./ A Közgyűlés, mint a SZOVA Szombathelyi Vagyonhasznosító és Városgazdálkodási Zártkörűen működő Részvénytársaság kizárólagos részvényese a gazdasági társaságokról szóló 2006. évi IV. törvény 32.§ (1) bekezdésében rögzített hatáskörében eljárva dr. Németh Gábor Tamást vezérigazgatói tisztségéből visszahívja.

A Közgyűlés Dr. Németh Gábor Tamás vezérigazgató 2014. január 31. napjáig fennálló, határozott idejű munkaviszonyát azonnali hatállyal – indokolás nélkül – megszünteti a Munka Törvénykönyvéről szóló 2012. évi I. törvény 79. § (1) bekezdés b) pontja alapján azzal, hogy a munkavállaló a fenti törvény 79. § (2) bekezdése alapján a munkaviszonyából még hátralévő időre járó távolléti díjra jogosult.

Dr. Németh Gábor Tamás munkaviszonya megszűnésének időpontja a jelen határozat közlésének időpontja, amely a határozat számára írásban történő kézbesítésének időpontja.

A Közgyűlés felkéri a polgármestert, hogy a jelen közgyűlési határozat kézbesítéséről 2013. március 29-én gondoskodjon.

2./ A Közgyűlés a SZOVA Szombathelyi Vagyonhasznosító és Városgazdálkodási Zrt. vezérigazgatói feladatainak ellátására – a vezérigazgatói álláshelyre lefolytatandó pályázati eljárás eredményes befejezéséig – Szijártó Győzőt bízza meg. Munkabérét havi bruttó 848e Ft összegben, egyéb juttatásait a Közgyűlés által jóváhagyott mindenkor hatályos Javadalmazási Szabályzat szerint állapítja meg a Közgyűlés. A Közgyűlés felhatalmazza a SZOVA Szombathelyi Vagyonhasznosító és Városgazdálkodási Zrt. igazgatóságának elnökét, hogy a társaság alapító okirata szerint a határozott idejű munkaszerződést aláírja.

3./ A Közgyűlés felkéri a megbízott vezérigazgatót, hogy az 1. pontban rögzített azonnali hatályú felmondásra tekintettel a Munka Törvénykönyvéről szóló 2012. évi I. törvény 80.§-ban rögzített munkakör átadási, elszámolási feltételeket biztosítsa.

4./ A Közgyűlés felkéri az Igazgatóság elnökét, hogy a vezérigazgatói álláshelyre kiírandó pályázatot készítse elő és a társaság Igazgatóságának jóváhagyása után terjessze a Közgyűlés áprilisi ülésére.

5./ A Közgyűlés felkéri a megbízott vezérigazgatót, hogy a SZOVA Zrt. Alapító Okiratának módosítása és a változásnak a Szombathelyi Törvényszék, mint cégbíróság számára történő bejelentése iránt intézkedjen.

**Felelős:** dr. Puskás Tivadar polgármester

Marton Zsolt alpolgármester, a SZOVA Zrt. Felügyelő Bizottságának elnöke

dr. Popgyákunik Péter, a SZOVA Zrt. Igazgatóságának elnöke

dr. Gaál Róbert jegyző

a SZOVA Zrt megbízott vezérigazgatója

**Határidő:** azonnal, 4./ pont tekintetében a Közgyűlés áprilisi ülése